Unionens kompetenceområde i henhold til traktaten (Artikel 173 i traktaten om Den Europæiske Unions funktionsmåde) Unionen og medlemsstaterne sørger for, at de nødvendige betingelser for udviklingen af EU-industriens konkurrenceevne er til stede. Med henblik herpå tager deres indsats i overensstemmelse med et åbnet og konkurrencepræget markedssystem sigte på: — at industrien hurtigere kan tilpasse sig strukturforandringerne — at fremme et klima, der er gunstigt for initiativer og udvikling af virksomheder overalt i Unionen, navnlig små og mellemstore virksomheder — at fremme et klima, der er gunstigt for samarbejde mellem virksomheder — at fremme udnyttelsen af det industrielle potentiale i politikkerne for innovation, forskning og teknologisk udvikling.

Instituttets beføjelser (Rådets forordning (EF) nr. 294/2008) Mål Instituttets mål er at bidrage til bæredygtig økonomisk vækst og fremme konkurrenceevnen i Europa gennem styrkelse af medlemsstaternes og Fællesskabets innovationskapacitet. Dette skal ske ved at fremme og integrere videregående uddannelse, forskning og innovation på højeste niveau. Opgaver For at nå sit mål skal instituttet: a) fastlægge sine prioriterede områder b) øge kendskabet til instituttet blandt potentielle partnerorganisationer og tilskynde dem til deltagelse i sine aktiviteter c) udvælge og udpege VIF'er inden for de prioriterede områder og fastlægge deres rettigheder og forpligtelser i en aftale, give dem støtte af et passende omfang, anvende passende foranstaltninger til kvalitetskontrol, løbende overvåge og med jævne mellemrum evaluere deres aktiviteter og sikre en passende koordination mellem dem d) mobilisere midler fra offentlige og private kilder og anvende sine ressourcer i overensstemmelse med denne forordning. Det skal navnlig søge at tilvejebringe en betydelig og stigende andel af midlerne på sit budget fra private kilder og fra indtægter fra egne aktiviteter e) fremme anerkendelse i medlemsstaterne af grader og eksamensbeviser, der tildeles af videregående uddannelsesinstitutioner, der er partnerorganisationer, og som kan betegnes som EIT-grader og -eksamensbeviser f) fremme formidling af god praksis med hensyn til integration af vidensamfundets tre elementer, så der kan udvikles en fælles innovations- og videnoverførselskultur g) søge at blive et organ i verdensklasse, der repræsenterer ekspertise inden for videregående uddannelser, forskning og innovation h) sikre komplementaritet og synergi mellem sine aktiviteter og andre fællesskabsprogrammer.

Ledelse Bestyrelsen Sammensætning: Instituttets bestyrelse består af 18 udnævnte medlemmer med en fordeling af erfaring og ekspertise fra erhvervslivet, videregående uddannelse og forskning samt fire repræsentative medlemmer foreslået af videns- og innovationsfællesskaberne (VIF'erne). Som fastsat i forordningen trådte VIF'ernes fire repræsentative medlemmer først ind i bestyrelsen i 2011. Europa-Kommissionen er observatør. Opgaver: Bestyrelsen har ansvaret for at lede instituttets aktiviteter, for udvælgelse, udpegelse og evaluering af VIF'erne og for alle andre strategiske beslutninger. Forretningsudvalget Sammensætning: Forretningsudvalget består af fem bestyrelsesmedlemmer, herunder bestyrelsens formand og næstformand. Bestyrelsesformanden er også formand for forretningsudvalget. Opgaver: Forretningsudvalget fører tilsyn med instituttets virksomhed og træffer de beslutninger, der er nødvendige mellem bestyrelsens møder. Direktøren Udnævnes af bestyrelsen og er over for bestyrelsen ansvarlig for den administrative og finansielle forvaltning af instituttet. Instituttets repræsentant i retlig henseende. Jose Manuel Leceta blev udnævnt den 19. maj 2011. Ekstern revision Revisionsretten. Dechargemyndighed Parlamentet efter henstilling fra Rådet.

Instituttets disponible ressourcer i 2011 Endeligt budget 65,85 millioner euro (Instituttet fik finansiel uafhængighed den 8. juni 2011, og før den dato blev budgettet gennemført af Europa-Kommissionen). Ansatte pr. 31. december 2011 Godkendte stillinger: 52 (35) Besatte stillinger: 40 (24) andre stillinger: 0 (0) I alt: 40 (24), der varetager følgende opgaver: — operationelle opgaver: 19 (10) — administrative opgaver og støttefunktioner: 21 (14)

Produkter og tjenesteydelser i 2011 — Bestyrelsesformanden deltog i det uformelle møde i Rådet (konkurrenceevne) den 12. april 2011. — Instituttet afholdt sin første »EIT's Vision for the Future«-aktørkonference i Budapest (Ungarn) den 14. april 2011. — Instituttet sendte Europa-Kommissionen sit udkast til en strategisk innovationsdagsorden (SID) den 15. juni 2011. — Direktøren deltog sammen med kommissær Vassiliou og VIF'ernes administrerende direktører i den »Friends of EIT«-begivenhed, som Europa-Parlamentet arrangerede den 21. september 2011. — Instituttet arrangerede den første »Youth and Entrepreneurship«-konference i Kraków (Polen) den 20.-21. oktober 2011 med 200 deltagere. — Instituttet lancerede sammen med VIF'erne »EIT Forum« (en platform beregnet til regelmæssig dialog mellem instituttets direktør og VIF'ernes administrerende direktører). Det første forum blev afholdt i Budapest den 11. november 2011. — Instituttets bestyrelsesformand, instituttets direktør og VIF'ernes administrerende direktører leverede et fælles indlæg på den første innovationskongres, som Europa-Kommissionen arrangerede den 5.-6. december 2011. Antallet af VIF-partnere er steget støt, fra 75 i 2010 til ca. 400 i 2012. Instituttets samlede bidrag er på ca. 160 millioner euro (lidt under 25 % af VIF'ernes samlede budget) i perioden 2010-2012. VIF'ernes centrale resultater i 2010 og 2011 omfatter følgende: — Klima-VIF: En retlig enhed med en finansiel struktur og et ledelseshold under en administrerende direktør. Råder over fem samplaceringer og seks regionale innovationscentre. Blandt andre aktiviteter kan nævnes, at VIF'en har arrangeret »Contextual Learning Journey Summer School« med 50 deltagere i 2010 og 70 deltagere i 2011, lanceret en portefølje på 12 innovationsprojekter og 4 »pathfinder«-projekter samt iværksat »Pioneers into Practice«-programmet. — EIT IKT-Labs: En retlig enhed med en finansiel struktur og et ledelseshold under en administrerende direktør. Råder over fem samplaceringer. Blandt andre aktiviteter kan nævnes, at VIF'en har arrangeret en »Master School« med syv tekniske hovedfag og ét bifag i »Innovation & Entrepreneurship«, arrangeret sommerskoler med deltagelse af 368 studerende, iværksat et »Entrepreneurship Support System« ved hvert knudepunkt, coachet 19 virksomheder - herunder fire nystartede virksomheder, som VIF'en var katalysator for. Fem nye potentielle produkter og tjenesteydelser. — VIF InnoEnergi: En retlig enhed med en finansiel struktur og et ledelseshold under en administrerende direktør. Råder over seks samplaceringer. Blandt andre aktiviteter kan nævnes, at VIF'en har arrangeret fire »Master of Sciences«-programmer og tre »Executive«-programmer med 155 studerende, uddelt 120 stipendier, lanceret en portefølje på 35 innovationsprojekter inden for seks temaområder med inddragelse af 45 virksomheder, præsenteret 82 forretningsplaner for nye ventures, støttet 27 selskaber, præidentificeret 56 patenter, registreret 7 nye patenter, implementeret 45 processer vedrørende VIF-teknologier i 29 SMV'er. 20 potentielle produkter og tjenesteydelser. — Implementeringen af VIF-aktiviteterne førte til de første succeshistorier. — 129 332 besøg på instituttets websted (138 072).